সামাজিক-সাংস্কৃতিক অনুষ্ঠান 'সাতসৰী'ৰ বিহুনৃত্যই 'ইণ্ডিয়াজ ৱৰ্ল্ড ৰেকৰ্ডছ'ত স্থান লাভ কৰিলে। দেওবাৰে অৰ্থাৎ ৩১ মাৰ্চত সোণাৰাম হাইস্কুল খেলপথাৰত সাতসৰীৰ উদ্যোগত ৮৩৭ গৰাকী নাচনী, ১৩৭ জন ঢুলীয়াই একেলগে ৭ মিনিট বিহুনাচ প্ৰদৰ্শন কৰি এই গৌৰৱ কঢ়িয়াই আনিবলৈ সক্ষম হয়।
অনুষ্ঠানত বিচাৰক হিচাপে ইণ্ডিয়াজ ৱৰ্ল্ড ৰেকৰ্ডছৰ বিষয়া প্ৰণৱ কুমাৰ, প্ৰিয়ংকা মেহতা, মহম্মদ শ্বাহাবুদ্দিন আৰু গীণিজ ৱৰ্ল্ড ৰেকৰ্ডছত নিজৰ নাম অন্তৰ্ভুক্ত কৰিবলৈ সক্ষম হোৱা চেতাৰবাদক কুন্তল ৰাজ চক্ৰৱৰ্তী উপস্থিত থাকি সমূহীয়া এই বিহুনৃত্যক স্বীকৃতি প্ৰদান কৰে।
অনুষ্ঠানৰ আৰম্ভণিতে মধুকুঞ্জ মহিলা চ'ৰাৰ সদস্যসকলে এটি সমৱেত গীত পৰিৱেশন কৰে। ইয়াৰ পিছতে আদৰণী ভাষণ প্ৰদান কৰি সাতসৰীৰ সভানেত্ৰী মন্দিৰা বৰুৱাই এই অনুষ্ঠানৰ জৰিয়তে অসমীয়াৰ বাপতি সাহোন বিহুক বিশ্ব দৰবাৰত প্ৰতিষ্টা কৰাৰ চেষ্টা কৰা হৈছে বুলি উল্লেখ কৰে।
অনুষ্ঠানৰ শেষত ইণ্ডিয়াজ ৱৰ্ল্ড ৰেকৰ্ডছৰ তৰফৰা পৰা প্ৰতিগৰাকী অংশগ্ৰহণকাৰীক একোখনকৈ প্ৰমাণপত্ৰ আৰু একোটাকৈ মেডেল প্ৰদান কৰে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
